**Деян Статулов**

*кинокритик*

**Кратка биография:**

Деян Статулов е роден на 4 август 1973 в г. Ихтиман. Завършва НАТФИЗ „Кр. Сарафов“ специалност „Телевизионно, кинознание и драматургия“ в класа на прод. Мая Димитрова и проф. Станислав Семерджиев. Доктор по кинознание и главен асистент в Института за изследваме на изкуствата, БАН. Има над 300 публикации в областта на филмовата история и критика. Писал е сценарии за телевизионните предавания „Понеделник 8 ½”, „Ретро следобед“, „Кастинг“ (БНТ), „Бон Апети” (bTV) и др. Бил е главен редактор на фестивалния вестник на „Международен София Филм Фест”, „Златен ритон, „Златна роза“ и програмен директор на Дом на киното в София (2013-2015). През 2015 г. защитава докторска дисертация на тема „Цензурата в българското игрално кино. Механизми на функциониране.“ Деян Статулов е и съсценарист на телевизионното предаване за кино „Като на кино“ (bTV Cinema) и филмов наблюдател на предаването „Като на кино (bTV). През 2022 г. излиза първата му книга „(Не)възможната свобода“. Член на Международното жури за късометражно кино „Филмини“ (Filmini) (2013) и „Смешен филм фест“ в Габрово (2018). Председател на журито за късометражни филми на фестивала на българския игрален филм „Златна роза“ 2020. Член на художествени и експертни комисии към Национален филмов център, Национален фонд „Култура“ и Столична община. Художествен ръководител на детска и младежка театрална група „Фантазия“ към НЧ „Слънце“ – Ихтиман. Издател и главен редактор на сайта за филмова култура Kinoto.bg. Член на Съюз на българските филмови дейци (СБФД) и асоциация Академика 21. Носител на наградата „Васил Гендов“ за 2022 година за „Оперативна критика“ на Съюза на българските филмови дейци (СБФД). През 2022 г. излиза първата му книга „(Не)възможната свобода“. Участва с епизодични роли във филмите „Сняг“, „Слава“ и „Обичам те, Бойдин“. Женен с две деца.